CELEX: 32021D1250
Language: sk
Date: 2021-07-26 00:00:00
Title: Rozhodnutie Rady (EÚ) 2021/1250 z 26. júla 2021 o pozícii, ktorá sa má v mene Európskej únie prijať v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd, ktorý je prílohou Dohody o EHP (Európsky obranný fond) (Text s významom pre EHP)

30.7.2021   
               
               
                  SK
               
               
                  Úradný vestník Európskej únie
               
               
                  L 272/69
               
            
         ROZHODNUTIE RADY (EÚ) 2021/1250
         z 26. júla 2021
         o pozícii, ktorá sa má v mene Európskej únie prijať v Spoločnom výbore EHP k zmene protokolu 31 o spolupráci v špecifických oblastiach mimo štyroch slobôd, ktorý je prílohou Dohody o EHP (Európsky obranný fond)
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 173 ods. 3, článok 182 ods. 4, článok 183 a článok 188 druhý odsek, v spojení s jej článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.
                  
               
                     (2)
                  
                  
                     Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 o spolupráci v špecifických oblastiach mimo štyroch slobôd (ďalej len „protokol 31“), ktorý je prílohou Dohody o EHP.
                  
               
                     (3)
                  
                  
                     Nariadenie Európskeho parlamentu a Rady (EÚ) 2021/697 (3) sa má začleniť do Dohody o EHP.
                  
               
                     (4)
                  
                  
                     Protokol 31 k Dohode o EHP by sa preto mal zodpovedajúcim spôsobom zmeniť.
                  
               
                     (5)
                  
                  
                     Pozícia Únie v Spoločnom výbore EHP by preto mala vychádzať z návrhu rozhodnutia Spoločného výboru EHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať v Spoločnom výbore EHP k navrhovanej zmene protokolu 31 o spolupráci v špecifických oblastiach mimo štyroch slobôd, ktorý je prílohou Dohody o EHP, je založená na návrhu rozhodnutia Spoločného výboru EHP (4).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 26. júla 2021
            
               
                  Za Radu
               
               
                  predseda
               
               G. DOVŽAN
            
         
         
            (1)  Ú. v. ES L 305, 30.11.1994, s. 6.
         
            (2)  Ú. v. ES L 1, 3.1.1994, s. 3.
         
            (3)  Nariadenie Európskeho parlamentu a Rady (EÚ) 2021/697 z 29. apríla 2021, ktorým sa zriaďuje Európsky obranný fond a ktorým sa zrušuje nariadenie (EÚ) 2018/1092 (Ú. v. EÚ L 170, 12.5.2021, s. 149).
         
            (4)  Pozrite dokument ST 10693/21 na http://register.consilium.europa.eu.